Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 22/12/2202	Galanta, 6.11.2013
EEČ : 2-17-358-2013

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 33/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.12.2012, spisová značka 1 Pv 22/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 16. 08. 2011 v čase okolo 12.00 h, v katastri obce XXXXX pred obcou XXXXX, smerom z obce XXXXX, z poľa, ktoré sa nachádza 1 km od hlavnej cesty, pri areály miestnej strelnice, odcudzila 6 kg papriky - kápiu a 1 ks červený melón o váhe 4 kg, pričom na zber papriky a melónu nemala povolenie od majiteľa poľa, čím pre poškodeného majiteľa podľa XXXXX spôsobila škodu vo výške         12,- Eur podľa odborného vyjadrenia, pričom XXXXX bola za obdobný čin postihnutá v priestupkovom konaní blokovou pokutou vo výške 30,- Eur, číslo bloku A/0454841 - blok na pokutu nezaplatenú na mieste dňa 25. 07. 2011 pre priestupok proti majetku podľa § 50 odsek 1 zákona č. 372/90 Zb.. 

Uznesením prokurátora Okresnej prokuratúry XXXXX zo dňa 28.12.2012, spisová značka 1 Pv 22/12/2202, bola určená obvinenej skúšobná doba v trvaní 18 mesiacov.
Odôvodnenie:
Uznesením prokurátorky Okresnej prokuratúry v Galante č. 1Pv 22/12-5 zo dňa 28.02.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenej XXXXX za prečin krádeže podľa  § 212 ods. 2 písm. d), písm. f) Trestného zákona.
   
	Uznesenie nadobudlo právoplatnosť dňa 10.03.2012. Podľa § 216 ods. 2 Trestného poriadku bola obvinenej v rozhodnutí uložená skúšobná doba v trvaní  osemnásť (18) mesiacov, počas ktorej jej nebola uložená osobitná povinnosť ani obmedzenie. Skúšobná doba obvinenej uplynula dňa 10.09.2013.

	Obvinená v skúšobnej dobe viedla riadny život, súdom trestaná nebola a v súčasnosti sa proti nej nevedie trestné stíhanie. Za priestupok postihnutá taktiež nebola. Vzhľadom na vyššieuvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka